ORDENANZA REGULADORA DO ESTACIONAMENTO, ACORDO DO PLENO
ADMINISTRACIÓN LOCAL — Municipal — Baiona (Ordenanzas e Regulamentos, 26/12/2018)

O Pleno desta Corporación en sesión de data 4 de outubro de 2018, prestou aprobación inicial a Ordenanza Reguladora do estacionamento regulado con horario limitado gratuito do Concello de Baiona. Logo do trámite de exposición ao público sen que conste no expediente a presentación de alegacións e consonte o artigo 49 da Lei 7/85 do 2 de abril, das bases de réxime Local, o acordo provisional elévase a definitivo. Contra este acordo poderá interporse recurso contencioso administrativo ante o Tribunal superior de Xustiza de Galicia no prazo de dous meses conforme o disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación co artigo 10, a contar dende o día seguinte a súa publicación no BOP. O sistema de estacionamiento regulado ten por finalidade a consecución dun maior equilibrio entre a oferta e a demanda de estacionamiento nas distintas zonas da cidade, e para iso desenvólvense actuacións de limitación, control e investimento, destinadas á consecución de devandito obxectivo que poden ser realizadas polo Concello, ben directamente ou ben co auxilio de empresas contratadas para realizar a xestión do sistema. A implantación dun sistema de estacionamiento regulado con limitación horaria para a permanencia nun mesmo espazo de aparcamiento, é entre outros, un instrumento que nos últimos anos resultou adecuado para conseguir un uso equitativo dos espazos dispoñibles para estacionar, promover un uso peatonal das rúas e favorecer a fluidez do tráfico rodado. Para o funcionamento óptimo do sistema de estacionamiento regulado é necesario elaborar unha disposición de carácter xeral que estableza as condicións de utilización do servizo, os requisitos para obter os títulos que habilitan para estacionar nas zonas reguladas, Segundo o establecido nos artigos 7 do Real Decreto Lexislativo 6/2015, do 30 de outubro, polo que se aproba o texto refundido da Lei sobre tráfico, circulación de vehículos a motor e seguridade vial, atribúe aos Municipios, entre outras, as seguintes competencias no ámbito do tráfico, a ordenación e control do tráfico nas vías urbanas da súa titularidad, así como a vixilancia por medio de axentes propios, denuncia de infracciones que se cometan en devanditas vías e a sanción das mesmas cando non estean expresamente atribuídas a outra Administración. A regulación, mediante Ordenanza Municipal os usos das vías urbanas, facendo compatible a equitativa distribución dos aparcamientos entre todos os usuarios coa necesaria fluidez do tráfico rodado e co uso peatonal das rúas, así como o establecemento de medidas de estacionamiento limitado, co fin de garantir a rotación dos aparcamientos, prestando especial atención ás necesidades das persoas con discapacidad que ten reducida a súa mobilidade e que utilizan vehículos, todo iso co fin de favorecer a súa integración social. E obxecto desta ordenanza a regulación do servizo de estacionamento regulado con horario limitado consistente en regular os espazos de aparcamento na vía pública, fixando uns tempos máximos de permanencia mediante a emisión dun título que habilitará para o estacionamiento nos termos contemplados neste regulamento en base as competencias municipais en materia de tráfico, estacionamiento de vehículos e mobilidade segundo o artigo 25.2. g) da Lei 7/85, do 2 de abril, das bases de réxime local en relación ao artigo 7 do Real Decreto Lexislativo 6/2015, do 30 de outubro, polo que se aproba o Texto refundido da Lei sobre tráfico, circulación de vehículos a motor e seguridade vial. O obxectivo de regular o estacionamiento na vía pública é aumentar a rotación de vehículos que ocupan determinadas prazas sinalizadas a tal efecto como “servizo de zona azul”, coa limitación de permanencia nelas co fin de optimizar o uso dun ben escaso como é dominio público destinado ao estacionamiento de vehículos ante a demanda existente en determinadas zonas. As vías públicas nas que o estacionamento se atopa sometido a limitacións horarias sen pago da taxa por estacionamento son as seguintes: En todo caso deberán de coexistir cos de libre utilización e someteranse ás seguintes determinacións: 1.—O estacionamento efectuarase mediante disco comprobante do horario, que indicará a hora do estacionamento segundo modelo aprobado por Resolucion da Alcaldia.2.—O/a conductor/a do vehículo está obrigado/a a colocar o disco horario no lugar da parte interna do parabrisas que permita totalmente a súa visibilidade desde o exterior.3.—O período máximo de permanencia dun vehículo en zona azul será de unha hora e media nas rúas, excepto para as persoas con discapacidade que será de dúas horas.4.—Quedan excluídos desta limitación, os vehículos de protección civil, bombeiros, ambulancias e persoal sanitario en servicio de urxencia, así como as forzas e corpos de seguridade en acto de servizo.5.—Unha vez concluído o tempo máximo de utilización, o vehículo deberá abandonar o aparcamento, e non poderá volver a estacionar na mesma rúa ou praza, ata transcorridas dúas horas.6.—O horario de limitación comprenderá de 09,00 a 14,00 e de 16 a 20,00 horas. Agás os sábados a partir das 14 horas, domingos e festivos, nos que non haberá limitación.7.—Despois de sinalar a hora de chegada no disco horario, non se poderá variar ata que o vehículo abandone o estacionamento en zona azul. Sinalización vertical da zona azul: todas as entradas e saídas estarán indicadas mediante sinalización verticais e específicos ao comezo e final da zona azul Constituirán infraccións específicas desta modalidade de estacionamento: 1.—A falta de disco comprobante do horario.2.—Sobrepasar o límite horario indicado no disco comprobante.3.—Modificar a hora de chegada despois do estacionamento.4.—Estacionar de novo o vehículo na mesma rúa ou praza, antes de transcorrer dúas horas contadas desde a hora de chegada.5.—Ocupar dúas prazas de estacionamento, ou non axustarse ó espacio marcado para o vehículo. As infraccións sinaladas nos apartados 1, 2, 4 e 5 do artigo anterior serán sancionadas con multa de SESENTA EUROS (60€) e a sinalada no apartado 3 con multa de OITENTA EUROS (80 €). As devanditas multas se reducirán nun 50% se se fixeran efectivas dentro do prazo de quince días contados desde o día seguinte o da recepción da notificación da denuncia. Sen prexuizo da denuncia correspondiente, o Concello poderá adoptar, nos supostos de infracción previstos na presente ordenanza, as medidas cautelares seguintes: 1.—A inmobilización do vehículo en tanto non se identifique ao conductor.2.—A retirada do vehículo da vía pública e o seu traslado ao depósito municipal ao lugar establecido ao efecto A vixilancia, control e denuncia dos vehículos nestas zonas realizarase pola Policía Local do Concello de Baiona. Esta ordenanza, que consta de 6 artigos, unha Disposición final e 2 anexos, entrará en vigor unha vez aprobado definitivamente polo Concello e publicado o seu texto íntegro e transcorra o prazo de quince días a que se refiren os artigos 70.2 e 65.2 da Lei 7/1985 de 2 de abril, Reguladora das Bases de Réxime Local. Quedan derrogadas cantas disposicións de igual ou inferior rango se opoñan ao disposto na presente ordenanza e concretamente o capítulo IV da Ordenanza municipal De Tráfico que regula o servizo de estacionamento regulado O Alcalde, Ángel Manuel Rodal Almuíña Biaona na data que figura ao marxe deste documento asinado electronicamente.